钦定古今图书集成/明伦汇编/氏族典/第190卷 > 萧乙薛
## 钦定古今图书集成/明伦汇编/氏族典/第190卷 > 萧乙薛

按《辽史萧乙薛传》：“乙薛，字特免，国舅少父房之后。性
谨愿，寿隆间累任剧官。天庆初，知国舅详稳事，迁殿
前副点检。金兵起为行军副都统，以战失利罢职。六
年，出为武定军节度使，迁西京留守。明年，讨剧贼董
庞儿，破之，以功为北府宰相，加左仆射，兼东北路都
统。十年，金兵陷上京，诏兼上京留守、东北路统军使。”
为政宽猛得宜，众咸爱之。保大二年，金兵大至，乙薛
军溃，左迁西南面招讨使，以部民流散不赴。及天祚
播迁，给侍从不阙，拜殿前都点检。凡金兵所过诸营
败卒复聚上京，遣乙薛为上京留守，以安抚之。明年，
卢彦伦以城叛，乙薛被执数月，以居官无过得释，后
为耶律大石所杀。